Rams opp dei konkrete tiltaka i tittelen om det er mogleg. Er det for mange tiltak til at alle kan nemnast, skriv du «Vedtak om ettervern som hjelpetiltak»:

[bookmark: _tum7l1pwir2d]Vedtak om ettervern – du får <hjelp i kontakt med andre tenester, oppfølging med råd og rettleiing, økonomisk hjelp, økonomisk hjelp til eigen bustad, vidare fosterheim>

Du har fått hjelp frå barnevernet før du blei 18 år. Barnevernet har vedteke (bestemt) å tilby deg hjelp vidare for at du skal få ein god overgang til vaksenlivet. 

I dette vedtaket beskriv vi <kva tiltak / tiltaket> du får vidare, og kvifor. Vi beskriv <tiltaket/tiltaka> nærmare i planen din, som vi evaluerer jamleg saman med deg. Du kan få hjelp frå barnevernet til du fyller 25 år om du har behov for det. 

Hugs at ettervern er frivillig, og at du kan trekkje samtykket ditt når som helst om du ønskjer det. No som du har fylt 18, er det du som bestemmer om vi skal gi informasjon om deg til <forelderen din / foreldra dine / fosterforeldra dine>. Barnevernet vil ikkje gi dei informasjon utan at det er avtalt med deg på førehand.
[bookmark: _6abef2baifet]Vedtak
Barnevernet tilbyr deg <dette hjelpetiltaket / desse hjelpetiltaka>:

Til malansvarleg i kommunen: Kvar kommune kan tilpasse denne lista slik at saksbehandlarane kan velje blant dei tiltaka som kommunen faktisk tilbyr. 

Til kontaktperson/saksbehandlar: Her er punkt med dømetekst som viser moglege tiltak og korleis dei kan beskrivast med eit forståeleg språk. Tilpass punkta nedanfor slik at dei passar med dei tiltaka kommunen tilbyr ungdommen. Ver spesifikk på kva kvar enkelt får, til dømes kor mange timar med miljøterapeut eller hjelp i månaden, eller akkurat kva hen får pengar til. 

· Hjelp i kontakt med andre tenester: Du får hjelp <X timar> i månaden til å orientere deg i vaksenlivet. Barnevernet kan hjelpe deg med finne ut kva tenester du kan søkje, og vere med deg i møte med til dømes Nav, helsetenester og skulen din. Vi kan hjelpe deg med å bestille timar og vere med deg til avtalar om du ønskjer.

· Miljøterapeut: Du får oppfølging av miljøterapeut <X timar> i månaden. Miljøterapeuten skal rettleie deg i korleis du betaler rekningar og planlegg innkjøp, og rettleie om husarbeid dersom du treng det.

· Oppfølging med råd og rettleiing: Vi er tilgjengelege for samtalar og rettleiing. Vi kan til dømes rettleie deg i korleis du betaler rekningar, planlegg innkjøp og gjer husarbeid. Du får opptil <X> timar rettleiing frå oss i månaden.

· Vidare fosterheim: Du held fram med å bu i fosterheimen din. Avgjerda om når du skal flytte for deg sjølv, tek vi etter kvart saman med deg og fosterforeldra dine.

· Vidare opphald på institusjon: Du held fram med å bu i <namn på institusjon>. <Avgjerda om når du skal flytte for deg sjølv, tek vi etter kvart saman med deg. / Du kan bu der til du fyller <XX> år.>

· Økonomisk hjelp til levekostnader: Du får pengar frå oss éin gong i månaden / éin gong i veka til å dekkje delar av utgiftene dine. Pengane skal hjelpe deg med å betale <set inn type utgift(er)>. Beløpet du får utbetalt, er basert på utrekninga vi har gjort saman. Du får utbetalt <X> kroner kvar månad.

· Økonomisk hjelp til eigen bustad: Du får pengar frå oss til å betale husleige der du bur: <X kroner> per månad. / Vi samarbeider med andre tenester for å finne ein stad der du kan bu, og du får pengar til å betale delar av husleiga: <X> kroner per månad. / Du får garanti for å kunne leige hybel / støtte til etablering, <X> kroner, slik at du kan kjøpe større ting til leilegheita når du flyttar for første gong.

Vedtaket gjeld for perioden <frå DD. månad ÅÅÅÅ til DD. månad ÅÅÅÅ>, eller til du ikkje lenger treng hjelp frå barnevernet. 
[bookmark: _vfj0jvk9dh7o]Opplysningane i saka
Dette er opplysningar som har noko å seie for vedtaket:
[bookmark: _cvwxddir2amw]Din situasjon 
Unngå vurderingar i denne delen. Bruk eit språk som ungdommen kan forstå. Nemn fakta om den noverande situasjonen til ungdommen og om korleis tidlegare tiltak har verka: Kva fungerer bra, og kva er utfordringane? 
[bookmark: _cb6vnsk45cfk]Dine meiningar
Den <DD. månad ÅÅÅÅ> gav du samtykke til at barnevernet kan føre vidare eller erstatte tiltak etter du har fylt 18 år. 
Kva meiner ungdommen om sin eigen situasjon og om tidlegare hjelpetiltak? Kva ønske om og behov for hjelp gir hen uttrykk for? Kva meiner ungdommen om dei aktuelle ettervernstiltaka? Få fram korleis ungdommen har gitt uttrykk for meininga si (t.d. gjennom møte).
[bookmark: _glnspcjxmyzm]Vurderinga til barnevernet 
Her skriv vi om kvifor vi har bestemt å tilby desse tiltaka.
Tilseier situasjonen til ungdommen at hen har behov for hjelp eller støtte frå barnevernet for ein god overgang til vaksenlivet? Kvifor skal vi føre vidare / setje inn nye hjelpetiltak? Kva hjelpetiltak har vi vurdert, og kvifor meiner vi at dei tiltaka vi tilbyr, er best eigna til å møte behovet til ungdommen og bidra til positiv endring? 
Få med korleis vi har vektlagt meiningane til ungdommen. Få fram kva moment vi har lagt mest vekt på, og kvifor ungdommen har behov for desse hjelpetiltaka for ein god overgang til vaksenlivet.
Om relevant: Korleis tek tiltaka omsyn til nettverket og familien til ungdommen og til den etniske, kulturelle, språklege og religiøse bakgrunnen?
[bookmark: _p41ifxmdlxbc]Er du usamd i avgjerda, kan du klage innan 3 veker
Du kan klage på avgjerda om du ikkje er samd. Fristen for å klage er tre veker frå du fekk dette brevet. Vi kan hjelpe deg med å skrive klaga. 
[bookmark: _c94tv54nmocn]Slik klagar du
Set inn rett lenkje viss kommunen har digitalt klageskjema.
Du skal bruke eit klageskjema som ligg her: <lenkje> / Du sender klaga på denne nettsida: <lenkje>

I klaga må du skrive
· kva i dette vedtaket du klagar på (du kan klage på heile vedtaket eller på delar av det)
· kva du er usamd i 
· kvifor du er usamd 
· kva endringar du ønskjer 
 
<Du kan òg sende klaga i posten til> /Dersom kommunen berre tek imot klager per post: <Du sender klaga som brev i posten til>
<Namn> kommune 
Barnevernstenesta
Postboks <XXXX> 
<Postnummer> <stad> 
[bookmark: _wb84zrja7f1w]Kva skjer når du klagar?
Om du klagar, ser vi på saka di på nytt. Om vi ikkje finn nokon grunn til å endre avgjerda, sender vi klaga vidare til <Statsforvaltaren i XXXX>, som tek den endelege avgjerda. 
[bookmark: _54bua0taoasr]Dette er lovene og reglane som gjeld for saka di
Barnevernslova
· Grunnlaget for vedtaket (det som blir kalla «heimelen») er paragraf (§) 3-6 om hjelpetiltak til ungdom over 18 år. Der står det at ungdommar over 18 år som har fått tiltak før, skal få halde fram med tiltak når dei treng det for å få ein god overgang til vaksenlivet.
· At du har rett til å sjå dokumenta i saka di, står i § 12-6.
· At du har rett til å klage, står i § 12-9.
Forvaltningslova
· At klagefristen er tre veker, står i § 29.
[bookmark: _kb3v5uo5czf7]Har du spørsmål?
Om du har spørsmål, kan du kontakte <namn på kontaktperson> på telefonnummer <XX XX XX XX> måndag til fredag mellom klokka <00.00> og <00.00>. Vi svarer gjerne på spørsmål om dette vedtaket, samtykket du har gitt, klagemoglegheiter eller andre ting du lurer på. 


Vennleg helsing
